ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms pl ms nl id id pl id id ms id ms ms ms ms ms ms ms ms id ms ms ms id ms id id ms ms id ms ms id ms id id ms ms ms ms id ms id ms ms ms ms id tr ms ms ms id ms ms ms ms en en en en en en id id ms id ms en id id jv ms id id it es id id en id ms ms ms ms ms ms
Pemindahan Buah Pinggang Boleh Jadi Salah Satu Rawatan Pesakit
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Pemindahan Buah Pinggang, Alternatif Rawatan Selain Dialisis! Fahami Prosedurnya
Ditulis oleh Fatin Zahra Disemak pada 19/08/2021
Disemak secara perubatan oleh Dr. Ahmad Wazir Aiman
Buah pinggang yang sihat mempunyai pelbagai fungsi yang penting untuk badan. Namun, apabila buah pinggang rosak, ia tidak lagi dapat berfungsi seperti biasa. Malah, antara kesan kerosakan buah pinggang ialah anemia, penurunan berat badan, gatal-gatal badan dan sebagainya. Ada juga pesakit yang terpaksa melakukan pemindahan buah pinggang sebagai rawatan.
Untuk pengetahuan anda, ada dua rawatan untuk mereka yang mengalami kerosakan buah pinggang. Yang pertama ialah dialisis dan yang kedua pula ialah pemindahan buah pinggang.
Rawatan dialisis atau pemindahan buah pinggang membolehkan fungsi buah pinggang berjalan seperti biasa.
Apabila buah pinggang dapat membuang toksin dan cecair lebihan daripada badan, simptom pesakit akan berkurang secara perlahan-lahan.
Sebelum kita membincangkan lebih lanjut mengenai pemindahan buah pinggang sebagai salah satu rawatan, mari kita ketahui punca kerosakan buah pinggang dan kesan sampingannya kepada badan.
Mengapa buah pinggang rosak?
Buah pinggang boleh rosak atau mengalami kegagalan disebabkan beberapa faktor.
Perkara ini mungkin berlaku kerana kecederaan fizikal ataupun penyakit seperti diabetes, tekanan darah tinggi atau masalah lain.
Walau bagaimanapun, tekanan darah tinggi dan diabetes merupakan dua penyakit utama yang dikenal pasti dapat menyebabkan kerosakan pada buah pinggang.
Namun, penyakit buah pinggang yang kronik juga boleh berlaku disebabkan penyakit seperti:
PKD (Polycystic kidney disease). Sejenis penyakit keturunan yang menyebabkan sista tumbuh di dalam buah pinggang.
Penyakit gromerular seperti glomerulonephritis yang membuatkan buah pinggang tidak dapat menapis bahan buangan dengan normal.
Lupus dan penyakit autoimun lain yang boleh mempengaruhi pelbagai sistem badan.
Malah, buah pinggang tidak akan rosak sekelip mata. Kerosakan ini selalunya berlaku secara perlahan-lahan dan memakan masa yang panjang.
Sebab itulah ada pesakit buah pinggang yang tidak mengetahui mereka menghidap sebarang penyakit hinggalah ke saat akhir.
Simptom penyakit buah pinggang juga mula muncul apabila berlakunya komplikasi disebabkan penyakit tersebut.
Selain penyakit dan juga kecederaan fizikal, buah pinggang boleh rosak apabila saluran ureter menjadi terhalang.
Kesannya, air kencing tidak dapat dikeluarkan secara normal dan akan merosakkan buah pinggang.
Kesan kerosakan buah pinggang
Ada banyak kesan kerosakan buah pinggang terhadap tubuh badan kita. Buah pinggang yang rosak atau gagal berfungsi boleh menyebabkan pelbagai komplikasi.
Pengumpulan cecair. Buah pinggang yang gagal boleh menyebabkan cecair berkumpul pada kawasan paru-paru dan menyebabkan sesak nafas.
Sakit dada. Jika lapisan yang meliputi organ hati mengalami inflamasi, pesakit akan mengalami sakit dada sebagai kesan kerosakan buah pinggang.
Lemah otot. Otot akan menjadi lemah sekiranya cecair dan elektrolit di dalam badan tidak seimbang.
Kerosakan buah pinggang kekal. Kadangkala, pesakit yang mengalami kegagalan buah pinggang perlu melakukan pemindahan organ untuk terus hidup.
Kematian. Kegagalan buah pinggang akut boleh menyebabkan pesakit kehilangan fungsi buah pinggang. Tanpa rawatan, ia boleh menyebabkan kematian.
Rawatan dengan cara pemindahan buah pinggang
Buah pinggang mempunyai fungsi yang amat penting kepada manusia. Tanpanya, manusia tidak boleh terus hidup.
Apabila memilih rawatan untuk kegagalan buah pinggang, gaya hidup, umur, dan penyakit yang dihidapi akan menjadi faktor utama, menentukan sama ada rawatan tersebut sesuai untuk anda ataupun tidak.
Keputusan anda perlulah dilakukan berpandukan sejarah kesihatan anda dan juga pendapat daripada doktor.
Selain itu, pendapat anda dan juga ahli keluarga juga penting serta turut diambil kira.
Melalui pemindahan buah pinggang, pesakit boleh hidup dengan sihat dan gembira. Penderma organ ini pula boleh berasal daripada kalangan ahli keluarga anda atau orang lain yang tidak dikenali.
Hanya satu buah pinggang yang diperlukan untuk menggantikan dua buah pinggang yang telah rosak. Untuk pengetahuan anda, manusia boleh hidup sihat dengan hanya 1 buah pinggang yang berfungsi.
Pemindahan buah pinggang boleh merawat penyakit buah pinggang yang kronik dan juga kegagalan buah pinggang.
Walau bagaimanapun, prosedur ini bukanlah satu penawar untuk penyakit buah pinggang.
Malah, pesakit juga masih berisiko untuk menghidap penyakit buah pinggang lagi pada masa hadapan.
Buah pinggang yang mengalami kerosakan boleh meninggalkan kesan yang buruk kepada tubuh badan manusia.
Walaupun penyakit seperti kegagalan buah pinggang sukar untuk dikesan atau dielakkan, ada beberapa langkah yang boleh anda lakukan untuk merendahkan risiko penyakit ini. Sebagai contoh:
Hidup secara sihat. Pastikan anda sentiasa aktif dan mengambil makanan yang seimbang. Elakkan mengambil minuman beralkohol secara berlebihan.
Berbincang dengan doktor mengenai penyakit anda. Mereka yang menghidap penyakit buah pinggang perlu berbincang dengan doktor tentang cara yang terbaik untuk merendahkan risiko penyakit ini.
Pesakit yang menerima pemindahan buah pinggang mungkin rasa takut dan berdebar menantikan sebarang komplikasi. Malah, bukan mudah untuk mereka menjalani hidup seperti biasa selepas menerima organ baru.
Walau bagaimanapun, semua ini boleh diatasi jika pesakit mempunyai sokongan yang kuat daripada ahli keluarga. Malah, mereka dapat membantu pesakit untuk menyesuaikan diri dengan baik.
Hello Health Group tidak menawarkan nasihat perubatan, diagnosis atau rawatan.
Cleaveland Clinic. 2018. Kidney Failure. November 1. Accessed April 22, 2021. https://my.clevelandclinic.org/health/diseases/17689-kidney-failure.
Mayo Clinic. 2021. Acute kidney failure. April 22. Accessed July 23, 2020. https://www.mayoclinic.org/diseases-conditions/kidney-failure/symptoms-causes/syc-20369048.
Mayo Clinic. 2020. Kidney transplant. February 25. Accessed April 22, 2021. https://www.mayoclinic.org/tests-procedures/kidney-transplant/about/pac-20384777.
National Kidney Foundation. 2020. What is Kidney Failure. August 25. Accessed April 22, 2021. https://www.kidney.org/atoz/content/KidneyFailure.
NHS. 2019. Chronic kidney disease. August 29. Accessed April 22, 2021. https://www.nhs.uk/conditions/kidney-disease/.
NIH. 2017. What Is Chronic Kidney Disease? June. Accessed April 22, 2021. https://www.niddk.nih.gov/health-information/kidney-disease/chronic-kidney-disease-ckd/what-is-chronic-kidney-disease.
Penyakit Buah Pinggang Kronik: Ketahui Tanda, Punca, Rawatan Dan Pencegahannya
7 Tabiat Yang Tanpa Sedar Boleh Buat Buah Pinggang Rosak! Awasi #4 Ya?
Ditulis oleh Fatin Zahra Disemak pada 19/08/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.